हार्दिक पंड्या को कप्तान चुनकर होगा फायदा, डेवोन कॉनवे दिला सकते हैं ज्यादा पॉइंट्स
IPL 2023 GT vs CSK 1st Match Dream11 Team Preview [Fantasy Cricket Tips]. Follow To IPL Fantasy Team Prediction Today and Fantasy Cricket Tips On Dainik Bhaskar (दैनिक भास्कर)
IPL के 16वें सीजन का आगाज आज से होने जा रहा है। पहला मुकाबला हार्दिक पंड्या की गुजरात टाइटंस और महेंद्र सिंह धोनी की चेन्नई सुपर किंग्स के बीच शाम 7:30 बजे से अहमदाबाद के नरेंद्र मोदी स्टेडियम में खेला जाएगा।
आगे स्टोरी में हम फैंटेसी-11 के टॉप खिलाड़ियों के बारे में जानेंगे। उनका IPL रिकॉर्ड और पिछले प्रदर्शन पर भी नजर डालेंगे, जिन्हें आप अपनी टीम में शामिल कर सकते हैं... 
विकेटकीपर
चेन्नई सुपर किंग्स में महेंद्र सिंह धोनी, वहीं गुजरात में ऋद्धिमान साहा, मैथ्यू वेड और केएस भरत के विकेटकीपिंग ऑप्शन हैं। धोनी के अलावा वेड के खेलने की संभावनाएं हैं। वेड GT के लिए ओपन करते हैं और इंटरनेशनल करियर में भारत के खिलाफ 11 मैचों में 154.74 स्ट्राइक रेट से 359 रन बना चुके हैं। ऐसे में भारतीय गेंदबाजों के सामने वह बेस्ट पिक हो सकते हैं।
पिछले IPL के 10 मैचों में वेड ने 157 रन बनाए थे। वेड के अलावा धोनी को पिक करना रिस्की हो सकता है। क्योंकि वह बहुत निचले क्रम में बैटिंग करते हैं और अहमदाबाद के बैटिंग विकेट पर उनके कम ही गेंदें खेलने की संभावना है।
बैटर
बैटर्स की लिस्ट में CSK के डेवोन कॉनवे, बेन स्टोक्स और ऋतुराज गायकवाड़ वहीं GT के शुभमन गिल बैहतर पिक हो सकते हैं। चारों ही बैटर्स की टेक्नीक शानदार है, जो अहमदाबाद की पिच पर अहम रहेगी।
ऑल राउंडर
गुजरात के कप्तान हार्दिक पंड्या के अलावा CSK के रवींद्र जडेजा और मोईन अली आज का मैच खेलते नजर आएंगे। तीनों को ही फैंटेसी इलेवन में चुनना आपको ज्यादा पॉइंट्स दिला सकता है। इनके अलावा राहुल तेवतिया भी अच्छे ऑप्शन हैं, लेकिन उन्हें पिक करने के लिए जडेजा को बाहर करना पड़ सकता है।
बॉलर्स
गुजरात के मोहम्मद शमी, राशिद खान और चेन्नई के दीपक चाहर टॉप चॉइस हो सकते हैं। इनके अलावा अलजारी जोसेफ, यश दयाल भी अच्छे ऑप्शन हैं।
कप्तान किसे बनाएं?
मोईन अली, राशिद खान, डेवोन कॉनवे, बेन स्टोक्स और रवींद्र जडेजा के रूप में कई बेहतरीन ऑप्शन उपलब्ध हैं। लेकिन पंड्या को कप्तान बनाना बेस्ट रहेगा। वह नंबर-4 पर बैटिंग करने के साथ 4 ओवर गेंदबाजी भी करते हैं। कॉनवे या राशिद खान में से किसी एक को उप कप्तान बनाया जा सकता है।
नोटः सुझाव हालिया रिकॉर्ड और संभावनाओं के आधार पर दिए गए हैं। मैच में ये आकलन सही भी हो सकते हैं और गलत भी। टीम चुनते वक्त फैंटेसी लीग से जुड़े जोखिमों का ध्यान जरूर रखें।
IPL से जुड़ी ये खबरें भी पढ़ें...
IPL डेब्यू कर रहे 10 क्रिकेटर्स पर नजरें:ब्रुक हर 16वीं बॉल पर सिक्स मारते हैं, फिन का स्ट्राइक रेट 160; ग्रीन टॉप ऑलराउंडर
इंडियन प्रीमियर लीग (IPL) के 15 साल पूरे हो चुके हैं। गुजरात टाइंट्स और चेन्नई सुपरकिंग्स के बीच मैच से 16वें सीजन की शुरुआत हो रही है। युवा और अनुभवी खिलाड़ियों के रोमांचक प्रदर्शन ने लीग में व्यूअरशिप और फैन फॉलोइंग के कई रिकॉर्ड तोड़े। पढ़ें पूरी खबर
IPL में प्लेयर्स की थकान मापेगा BCCI:खिलाड़ियों को दी गई स्पेशल डिवाइस, WTC फाइनल से पहले वर्कलोड मैनेजमेंट पर नजर रखना मकसद​​​​​​​
भारतीय क्रिकेट कंट्रोल बोर्ड BCCI) इस बार IPLमें GPS डिवाइस की मदद से खिलाड़ियों की फिटनेस पर नजर रखेगा। सभी खिलाड़ियों को प्रैक्टिस और खेलने के दौरान इसे पहनना होगा। यह डिवाइस खिलाड़ी की फिटनेस से जुड़ी करीब 500 अलग-अलग तरह की सूचनाएं देगा। इन सूचनाओं में खिलाड़ी का एनर्जी लेवल, तय की गई दूरी, स्पीड, ब्रेक डाउन के खतरे, हार्टबीट, ब्लड प्रेशर आदि शामिल हैं। यह डिवाइस उस लिमिट को बताने में भी सक्षम है कि जिसके आगे वर्कलोड मिलने पर खिलाड़ी चोटिल हो सकता है। पढ़ें पूरी खबर